Vladimiras Čelomejus
Vladimiras Čelomejus (rus. Владимир Николаевич Челомей; ukr. Володимир Миколайович Чоломій; 1914 m. birželio 30 d. (Sedlcos, Rusijos imperija, dabar Lenkija) – 1984 m. gruodžio 8 d. (Maskva)) – tarybinis mokslininkas mechanikas, aviacijos ir raketų inžinierius konstruktorius, profesorius. Išrado pirmus tarybinius pulsinius reaktyvinius variklius. Vadovavo pirmųjų pasaulyje priešlaivinių sparnuotųjų raketų ir tarpžemyninių balistinių raketų kompleksų (UR-100, UR-200, UR-500 ir UR-700) kūrimui. Kosminių raketų konstruktorius. TSRS MA akademikas (1962 m.), dukart Socialistinio darbo didvyris (1959 ir 1963 m.).